కార్టోశాట్-1 ఉపగ్రహం
కార్టోశాట్-1 (Cartosat-1) అను ఉపగ్రహం ఇండియా యొక్క త్రిమితియ చిత్రాలను తీయు సామర్ధ్యంకలిగిన మొదటి రిమోట్ సెన్సింగ్ ఉపగ్రహం.ఈ ఉపగ్రహం పట /మానచిత్రాలను (Cartographic) చిత్రాలను తియ్యగలదు. ఉపగ్రహంలో అమర్చిన కెమరాల విభాజకత (resolution) 2.5 మీటర్లు (ఒకచిన్న కారును గుర్తించగలదు).ఈ ఉపగ్రహాన్ని ఇండియన్ స్పేస్ రిసెర్చి అర్గనైజెసన్ (ఇస్రో:ISRO) వారు రూపకల్పన చేసి, ప్రయోగించారు. కార్టోశాట్ -1 అను ఉపగ్రహం డిజిటల్ ఎలేవేసన్ మాదిరిలను/నమూనాలను సృజించ గలిగిన కెపాసిటి కలిగిఉన్నది.స్పష్ట నిజరూప చిత్రాలను రూపొందించగలదు.భౌగోళిక, భూగోళ సంబంధిత సమాచారాన్ని సేకరించుటకు అవసరమైన పరికరాలను ఈ ఉపగ్రహంలో అమర్చారు.
ఈ ఉపగ్రహాన్ని 2005 మే 5 లో ఆంధ్రప్రదేశ్ లోని నెల్లూరు జిల్లాలో ఉన్న శ్రీహరికోటలోని సతీష్ థావన్ అంతరిక్ష ఉపగ్రహ ప్రయోగకేంద్రం నుంచి అంతరిక్షంలోకి పంపారు .ఈ ఉపగ్రహాన్ని అంతరిక్షములోకి పంపుటకై PSLV-C6 అను ఉపగ్రహ వాహకనౌకను ఉపయోగించారు.ఉపగ్రహం యొక్క కక్ష్యఆవర్తన సమయం 97 నిమిషాలు. భూమినుండి కక్ష్య 618 (౬౧౮) కిలోమీటర్లు (సూర్యానువర్తన ధ్రువీయ కక్ష్య).ఈ ఉపగ్రహం ఒక రోజులో చెయ్యు ప్రదిక్షణల సంఖ్య 14. ఉపగ్రహ జీవితకాలం 5 సంవత్సరాలు. ప్రయోగ సమయంలో ఉపగ్రహం యొక్క మొత్తంభారం (ఉపగ్రహం లోని ఇంధన సమేతంగా)1560 కిలోలు. భూమధ్య రేఖను దాటునపుడు స్థానిక సమయం 10:30 గంటలు.
రాకెట్
యుద్ధం తరువాత, ఈ రాకెట్లను, ఇతర ఉపయోగాలకొరకు వాడారు. ఉదాహరణకు, ఆకాశ ఎత్తులకు ఎగరడానికి, రేడియో టెలీమెట్రీ కొరకు, వాతావరణ అధ్యయనం. అమెరికాకు లొంగిపోయిన వాన్ బ్రాన్ మరియు ఇతర జర్మనీ శాస్త్రవేత్తలు, అమెరికాలోని ఇతర శాస్త్రవేత్తలతో కలసి అమెరికా ఉపయోగాలకొరకు పనిచేశారు.
సోవియట్ యూనియన్లో స్వతంత్రంగా రాకెట్లపై పరిశోధనలు ప్రారంభమైనవి. చీఫ్ డిజైనర్ అయిన సెర్గీ కొరెలెవ్ ఆధ్వర్యంలో ఈ పరిశోధనలు ఊపందుకొన్నవి.. జర్మనీ టెక్నీషియన్ల సహాయంతో, వీ-2 రాకెట్ల డూప్లికేట్ లను తయారుచేసి, ఆర్-1, ఆర్-2, మరియు ఆర్-5 రాకెట్లు మరియు మిసైల్స్ అభివృద్ధి పరచసాగారు. జర్మన్ డిజైన్ లను నిలుపుదల చేసి 1940, జర్మనీ వర్కర్లకు వెనక్కు పంపారు. అలెక్సీ మిహైలోవిచ్ ఇసయెవ్ చే తయారుచేయబడ్డ కొత్త ఇంజన్లను ఉపయోగించి మొదటి ఐ.సీ.బీ.యం. ఆర్-7 లు తయారు చేశారు. ఈ ఆర్-7 ల సహాయంతోనే మొదటి కృత్రిమ ఉపగ్రహం, మొదటి అంతరిక్ష యాత్రికుడు, అంతరిక్షంలో ప్రవేశపెట్టారు. నేటికినీ ఈ ఆర్-7 లే ఉపయోగిస్తున్నారు. ఈ విజయవంతమయిన కార్యక్రమాలు ఇంకనూ పరిశోధనలకు ఊపిరినిచ్చాయి.